open-index/open-wikipedia-markdown huggingface dataset:
திருநீற்றுக் கொப்பரை

**திருநீற்றுக் கொப்பரை** என்பது சைவர்கள் தங்கள் இல்லங்களிலும், ஆலயங்களிலும் திருநீறு வைத்துக் கொள்ளும் கொள்கலன் ஆகும். இதனை விபூதிக் கொப்பரை என்றும் அழைப்பர். இந்து சமயக் கடவுள்களில் வெகு சில கடவுகள் இந்த திருநீற்றுக் கொப்பரையைத் தாங்கிய வடிவத்துடன் காணப்படுகின்றன. 

குலசேகரப் பட்டினம் முத்தாரம்மன் இந்த திருநீற்றுக் கொப்பரையைத் தாங்கியபடி உள்ளார்.  மதுரை வடக்குவாசல் செல்லியம்மனும் இந்த திருநீற்றிக் கொப்பரையை இடக்கையில் வைத்துள்ளார். 

சிவ பக்தர்கள் கோயில்களுக்கு தானமாகத் தருகின்ற பொருட்களில் இதுவும் ஒன்றாகும். சைவ சன்னியாசிகளுக்கும், பரதேசிகளுக்கும் இந்த திருநீற்றுக் கொப்பரையைத் தானமாக தருவர். 

## ஆதாரங்கள்


## இவற்றையும் காண்க

பகுப்பு:இந்து சமயம்
சுவாகாதேவி

**சுவாகாதேவி** என்பவர் இந்து தொன்மவியலின் அடிப்படையில் அக்னி பகவானின் மனைவி ஆவார். அக்னி பகவானுக்கும் சுவாகாதேவி தம்பதியினருக்கும் தக்சணாக்னி, கார்கபத்யம், ஆகவனீயம் ஆகிய மூன்று ஆண்குழந்தைகள் பிறந்தார்கள். ஒரு சமயம் அக்னி பகவான் ஏழு முனிவர்களின் மனைவிமார்களை கண்டு காமுற்ற போது, அந்த பெண்களைப் போல உருமாறி புணர்ந்தாள். ஆனால் அருந்ததியின் வடிவினை அவளால் எடுக்க முடியவில்லை என புராணங்கள் கூறுகின்றன. 

## ஆதாரங்கள்


பகுப்பு:இந்து தொன்மவியல்
ஏ. ஜி. எஸ். இராம்பாபு

**ஏ. ஜி. எஸ். இராம்பாபு** (*A. G. S. Ram Babu*; 27 சூலை 1962 - 11 சனவரி 2022), முன்னாள் இந்திய நாடாளுமன்ற உறுப்பினரும், அரசியல்வாதியும் ஆவார்.  வழக்கறிஞரும், சமூகப் பணியாளருமான இவர் மதுரை மக்களவைத் தொகுதியின் மறைந்த முன்னாள் எட்டாவது மக்களவை உறுப்பினர் ஏ. ஜி. சுப்புராமனின் மகனாவார்.

## அரசியல்
ஏ. ஜி. எஸ். இராம்பாபு, மூன்று முறை மதுரை மக்களவைத் தொகுதியிலிருந்து  9, 10 மற்றும் 11ஆவது இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டவர். 
 முதன் முறையாக 1989இல் இந்திய தேசிய காங்கிரசு கட்சி சார்பாக மதுரை மக்களவைத் தொகுதியிலிருந்து தேர்ந்தெடுக்கப்பட்டார்.  இரண்டாம் முறையாக 1991இல் தமிழ் மாநில காங்கிரசு கட்சி சார்பாக போட்டியிட்டு இந்திய நாடாளுமன்றத்திற்குத் தேர்ந்தெடுக்கப்பட்டார். மூன்றாம் முறையாக மீண்டும் 1996இல் தமிழ் மாநில காங்கிரஸ் கட்சி சார்பாக போட்டியிட்டு, வென்று மதுரை மக்களவைத் தொகுதி உறுப்பினரானர்.

## மறைவு
கொரானா பெருந்தொற்று காரண்மாக தமது 60-வது அகவையில் மருத்துவமனையில் சிகிச்சை பலனின்றி 2022 சனவரி 11 அன்று மறைந்தார்.

## மேற்கோள்கள்

பகுப்பு:1962 பிறப்புகள்
பகுப்பு:2022 இறப்புகள்
பகுப்பு:மதுரை மக்கள்
பகுப்பு:சௌராட்டிரர்
பகுப்பு:சௌராட்டிர நபர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:மதுரை அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:மதுரை மாவட்ட மக்கள்
1457

**1457** (**[[ரோம எண்ணுருக்கள்|MCDLVII]]**) பழைய யூலியன் நாட்காட்டியில் சனிக்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
* பெப்ரவரி 11 &ndash; சீனாவின் செங்தொங் பேரரசர் தியான்சுன் பேரரசராக மீண்டும் நியமிக்கப்பட்டார்.
* பெப்ரவரி 24 &ndash; சுவீடனின் எட்டாம் சார்லசு மன்னர் ஆட்சியில் இருந்து அகற்றப்பட்டதாக அறிவிக்கப்பட்டது. தென்மார்க்கின் முதலாம் கிறித்தியானுக்கு ஆட்சியைக் கொடுக்க உறுதிமொழி அளிக்கப்பட்டது.
* சூன் 23 &ndash; முதலாம் கிறித்தியான் சுவீடனின் மன்னராக முடி சூடினார்.
* சூலு சுல்தானகம் உருவானது.

## பிறப்புகள்

## இறப்புகள்
* மே 22 &ndash; ரீட்டா, இத்தாலியப் புனிதர் (பி. 1381)

## மேற்கோள்கள்
சிதம்பரம் நூறுகால் மண்டபம்

**சிதம்பரம் நூறுகால் மண்டபம்** என்பது  சிதம்பரம் நடராசர் கோயிலில் உள்ள ஒரு மண்டபமாகும். இந்த மண்டபத்தில் சோழர் காலத்தைச் சேர்ந்த அரிய ஓவியங்கள் இருக்கின்றன.
## வரலாறு
இந்த நூறுகால் மண்டபம் சிதம்பரம் கோயிலில் உள்ள சிவகங்கை தீர்த்தத்துக்கு மேற்கில், சிவகாமி அம்மன் சன்னதிக்கு தெற்கில் இருக்கிறது. இந்த மண்டபம் சோழப் பேரரசனான விக்கிரம சோழனின் காலத்தில் கட்டப்பட்டது.  இவனது முதன்மை அமைச்சர், மற்றும் படைத் தளபதியான நரலோக வீரன் என்பவன் இம் மண்டபத்தை கட்டியவன் என்று கல்வெட்டுகள் குறிக்கின்றன   . நரலோக வீரனின் மெய் கீர்த்தி அவனை  தொண்டைமான் என்றும் வேளாண்  குடி முதல்வன் என்றும் போற்றுகிறது, இதன்மூலம் இவன் வேளாளர் குடியை சார்ந்த தளபதி என்று தெரிகிறது
## சோழர்கால ஓவியங்கள்
வழக்கு போன்ற காரணங்களினால் 30 ஆண்டுகளாக பூட்டிவைக்கப்பட்டிருந்த இந்த மண்டபம் அண்மையில் திறக்கப்பட்டு, இரண்டு கோடி ரூபாய் செலவில் புதுப்பிக்கப்பட்டு வருகிறது. இந்நிலையில், வரலாற்றுப் பேராசிரியர்கள் சிலர் மேற்கொண்ட ஆய்வில் இந்த நூறுகால் மண்டபத்தில் சோழர் காலத்து ஓவியங்கள் அழிந்த நிலையில் இருப்பது கண்டுபிடிக்கப்பட்டுள்ளது. இதுவரை சோழர்கால ஓவியங்கள் தஞ்சை பெரிய கோயில், நார்த்தாமலை, மலையடிப்பட்டி ஆகிய மூன்று இடங்களில் மட்டும்தான் கண்டுபிடிக்கப்பட்டிருந்தது. நானாகாவதாக சிதம்பரம் நடராஜர் கோயிலிலும் கண்டுபிடிக்கப்பட்டுள்ளன. முதலில் சுண்ணாம்புக் கலவை பூசி, அது காய்வதற்குள் ஓவியங்களை வரையும் பற்றோவிய முறையில் இந்தச் சுவர் ஓவியங்கள் வரையப்பட்டுள்ளன.

மண்டபத்தின் விதானத்தில் வட்ட வடிவ கொடிக் கருக்குகளில் எட்டு இதழ்கள் கொண்ட பூக்கள், சில இடங்களில் சாய் சதுரங்களுக்குள் பூக்கள், ஓரங்களில் கொடிக்கருக்கு ஓவியங்கள் எல்லைக்கோடு போல வரையப்பட்டுள்ளன. என்றாலும் ஓவியங்கள் அழிந்த நிலையில் உள்ளதால் ஏழு இடங்களில் மட்டும் ஓவியங்களை அடையாளம் காண இயலுகிறது. தஞ்சை பெரிய கோயிலில் உள்ள ஓவியங்களில் பயன்படுத்தப்பட்டுள்ள அடர் பச்சை, சிவப்பு, மஞ்சள், காவி போன்ற வண்ணங்களே இங்கும் வரைய பயன்படுத்தப்பட்டுள்ளன.
## மேற்கோள்கள்

பகுப்பு:சோழர் கட்டிடக்கலை
பகுப்பு:கடலூர் மாவட்டம்
காரணை விழுப்பரையன்

**காரணை விழுப்பரையன்** என்பவர் 13ம் நூற்றாண்டில் வாழ்ந்த சைவப் புலவர் ஆவார். இவர் மாறவர்மன் திரிபுவனச் சக்கரவர்த்தி சுந்தரபாண்டிய தேவரின் அரண்மனைப் புலவர்களில் ஒருவராக இருந்துள்ளார். இவருடன் இருந்த கொடிகொண்டான் பெரியான் ஆதிச்ச தேவர் என்பவர் மாறவர்மன் திரிபுவனச் சக்கரவர்த்தி சுந்தரபாண்டிய தேவரின் மீது பிள்ளைத்தமிழ் பாடியுள்ளார்.

சுந்தபாண்டிய தேவரின் காலத்தில் நிகழ்ந்தவைகளை மையமாகக் கொண்ட பூவண்ணன் என்பவரின் வளவன் பரிசு நூலில் காரணை விழுப்பரையன் ஒரு கதாப்பாத்திரமாக வருகின்றார்.

## ஆதாரங்கள்


பகுப்பு:சைவ சமய நூலாசிரியர்கள்
பகுப்பு:13 ஆம் நூற்றாண்டு நூலாசிரியர்கள்
கிஷ்கிந்தா

thumb|கிஷ்கிந்தாவில் தொடர் வண்டி
**கிஷ்கிந்தா** (**Kishkinta**) என்பது தமிழ்நாட்டின் சென்னையில்  உள்ள ஒரு பொழுது போக்குப் பூங்கா ஆகும். இது வண்டலூர் தொடர்வண்டி நிலையத்திற்கருகில், அமைதியான சூழ்நிலையில், அனகாபுத்தூரிலிருந்து 13 கி.மீ தெற்கே உள்ளது. இதை நிறுவியவர் நவோதயா ஸ்டுடியோ உரிமையாளரான அப்பச்சன் ஆவார். இந்த பூங்கா 12 ஏக்கர் பரப்பளவில்  கண்ணுக்கினிய தாவரங்கள்,  நீரூற்றுக்கள் ஆகியவற்றைக் கொண்டு  அலங்காரமாக வடிவமைக்கப்பட்டுள்ளது. இந்தப்  பூங்காவில் அலை குளங்கள், நீர் சவாரிகள், ரோலர் கோஸ்டர், சிறுவர் தொடர்வண்டி முதலியன உள்ளன குறிப்பாக சுற்றுலா வரும் குழந்தைகளைக் கவரும் பல்வேறு பொழுதுபோக்கு அம்சங்கள் உள்ளன. இதன் பெயர் இராமாயணக் காவியத்தின் கதையில் வரும் ஒரு நாட்டின் பெயரான கிட்கிந்தையின் பெயரில் இருந்து எடுக்கப்பட்டது. 

## வெளி இணைப்புகள்
* Kishkinta Web Site
* Kishkinta Entrance Fee, Timings, Rides, Reviews 
* List of rides in kishkinta chennai 

## மேற்கோள்கள்

பகுப்பு:சென்னைப் பொழுது போக்குப் பூங்காக்கள்
ஆலக்கோயில்

**ஆலக்கோயில்** என்பது இந்து சமய கோயில்களில் ஒரு வகையாகும். இந்த ஆலக்கோயிலானது ஆனைக்கோயில் என்பதன் மரூஉ ஆகும். சிற்ப சாஸ்திரங்களில் கஜபிருஷ்ட விமானக் கோயில், ஹஸ்திபிருஷ்ட விமானக் கோயில் என்றும் ஹஸ்திபிருஷ்ட விமானக் கோயில் என பல பெயர்களில் வழங்குகின்றனர். இந்த வகையான ஆலக்கோயிலின் விமானம் யானையின் முதுகு போன்று அமைந்துள்ளது. 

திருக்கச்சூர் கச்சபேஸ்வரர் கோயில், சுந்தரமூர்த்தி நாயனார் திருக்கச்சூர் ஆலக்கோயில், திருவொற்றியூர், வடதிருமுல்லைவாயில், திருவேற்காடு, திருக்கழுக்குன்றம் பக்தவத்சல ஈசுவரர் கோயில், திருவானைக்கா சம்புகேசுவரர் கோயில் போன்ற கோயில்கள் ஆலக்கோயில்களாகும்.

## ஆதாரங்கள்


பகுப்பு:இந்து சமயக் கோயில் வகைகள்
இந்திய விளையாட்டு மேம்பாட்டு ஆணையம்

**இந்திய விளையாட்டு மேம்பாட்டு ஆணையம்** (*Sports Authority of India*, **SAI**) இந்தியாவின் அனைத்துப் பகுதிகளிலும் விளையாட்டினைப் பரப்பவும் கட்டமைப்புகளை மேம்படுத்தவும் இந்திய அரசின்  இளைஞர் விவகாரம் மற்றும் விளையாட்டுத் துறை அமைச்சகத்தால் 1984இல் நிறுவப்பட்ட மீயுயர் தேசிய விளையாட்டு அமைப்பாகும். இதன்கீழ் பெங்களூரு, காந்திநகர், சண்டிகர், கொல்கத்தா, இம்பால், குவகாட்டி, போபால், இலக்னோ, சோனேபட் இடங்களில் அமைந்துள்ள ஒன்பது வட்டார மையங்களும்  பாட்டியாலா, திருவனந்தபுரம் ஆகியவிடங்களில் அமைந்துள்ள இரண்டு விளையாட்டுத்துறை கல்வி நிறுவனங்களும் உள்ளன. பாட்டியாலாவிலுள்ள நேதாசி சுபாசு தேசிய விளையாட்டுக் கழகத்திலும் பெங்களூரு, கொல்கத்தா போன்ற சில வட்டார மையங்களிலும் பயிற்றுநருக்கான கல்வியும் விளையாட்டு மருந்தியல் கல்வியும் வழங்கப்படுகின்றன.  திருவனந்தபுரத்திலுள்ள இலட்சுமிபாய் தேசிய உடற்பயிற்சிக் கல்லூரியில் உடற்பயிற்சிக் கல்வியில் பட்ட, பட்டமேற்படிப்பு கல்வித்திட்டங்கள் நடத்தப்படுகின்றன. 

## இந்திய விளையாட்டு ஆணையத்தின் வட்டார மையங்களும் கல்விநிறுவனங்களும்

இவற்றைத் தவிர இமாச்சலப் பிரதேசத்தில் சிலரூ என்றவிடத்தில் உயர்ந்த உயரத்தில் பயிற்சி வழங்கும் மையம்  உள்ளது.  
### விளையாட்டரங்கங்கள்
இந்த ஆணையத்திடம் தில்லியிலுள்ள கீழ்க்கண்ட ஐந்து விளையாட்டரங்கங்களைப் பராமரிக்கும், பயன்படுத்தும், மேம்படுத்தும் பொறுப்பும் வழங்கப்பட்டுள்ளது:

*சவகர்லால் நேரு விளையாட்டரங்கம்

*இந்திரா காந்தி விளையாட்டரங்கம்

*தியான் சந்த் தேசிய விளையாட்டரங்கம்

*முனைவர்.சியாமாப் பிரசாத் முகர்ச்சீ நீச்சற்குள வளாகம்

*முனைவர். கர்ணிசிங் துப்பாக்கிச் சுடும் களங்கள்

## மேற்சான்றுகள்

## வெளி இணைப்புகள்
* Sports Authority of India official site
* Lakshmibai National College of Physical Education website
* Netaji Subhas National Institute of Sports website
* Sportal - Sports Portal by the Government of India 
* - SAI BHOPAL 
பகுப்பு:இந்தியாவின் விளையாட்டு ஆளுமைக் குழுக்கள்
பகுப்பு:இளைஞர் நலம் மற்றும் விளையாட்டு அமைச்சகம்
தஞ்சாவூர் பூலோக கிருஷ்ணன் கோயில்

**பூலோக கிருஷ்ணன் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் சகாநாயக்கன் தெருவில் அமைந்துள்ளது. யஞ்ஞ நாராயணப்பெருமாள் கோயில் வளாகத்தில் இரு கோயில்கள் உள்ளன. அக்கோயில்களில் இக்கோயிலும் ஒன்றாகும்.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

## யஞ்ஞ நாராயணப்பெருமாள்
நுழைவாயிலைக் கடந்து உள்ளே செல்லும்போது எதிரில் பலிபீடம் காணப்படுகிறது. அடுத்து கருடாழ்வார் உள்ளார். முன் மண்டபத்தில் ஆஞ்சநேயர் உள்ளார். கருவறை முன்பாக இருபுறமும் துவார பாலகர்கள் உள்ளனர். மூலவராக யஞ்ஞ நாராயணப்பெருமாள் ஸ்ரீதேவி பூமிதேவியுடன் உள்ளார். சன்னதியின் வலப்புறம் அனுமார், ராமானுஜர் உள்ளிட்ட பல சிற்பங்கள் காணப்படுகின்றன.

## பூலோக கிருஷ்ணன்
மூலவர் சன்னதியின் இடப்புறம் உள்ள சன்னதியில் பூலோககிருஷ்ணன் ருக்மணி சத்யபாமாவுடன்  உள்ளார். வாயிலின் இரு புறமும் துவார பாலகர்கள் உள்ளனர்.

## கருட சேவை
ஒவ்வோராண்டும் நடைபெறும் கருட சேவையின்போது கலந்துகொள்ளும் 24 கோயில் பெருமாள்களில் இக்கோயிலைச் சேர்ந்த பெருமாளும் ஒருவர் ஆவார்.

## குடமுழுக்கு
இக்கோயிலில் 4 செப்டம்பர் 2016 அன்று குடமுழுக்கு நடைபெற்றது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
எம்.ஜி.எம். டிஸ்னி வேல்ட்

வலது|thumb|250x250px|எம்.ஜி.எம். டிஸ்னி வேல்ட்
**எம்.ஜி.எம். டிஸ்ஸி வேல்ட் (MGM Dizzee World)** என்பது தமிழ்நாட்டின் சென்னையில் உள்ள ஒரு பொழுதுபோக்குப் பூங்கா ஆகும். இது கிழக்குக் கடற்கரைச் சாலையில் அமைந்துள்ளது. பூங்காவில்  புனைக்கால்வாய், பெர்ரிஸ் சக்கரம், சிலந்தி ஸ்பின், ரோலர் கோஸ்டர், வேடிக்கை மலை, இடி கார்கள், சூப்பர் ட்ரூப்பர் போன்றவையும்,  நீர் விளையாட்டு உலகம் ஆகியவற்றைக் கொண்டுள்ளது.  மேலும் பருவகால சிறப்பு  நிகழ்ச்சிகளும் நடக்கின்றன.

இது எம்.ஜி.எம். குழுமத்தைச் சேர்ந்தது ஆகும்.

இந்தப் பூங்கா 2000 களின் துவக்கத்தில் பனி பள்ளத்தாக்கு அனுபவம் போன்ற சிறப்பு அம்சங்கள் போன்றவற்றை அறிமுகப் படுத்தியது. மேலும் பனி மூடிய மலை, ஒரு பனி மனிதன்,  செயற்கைப் பனி மழை போன்றவையும் உள்ளன.

## மேலும் காண்க

* சென்னை சுற்றுலா
* கிழக்குக் கடற்கரைச் சாலை

## மேற்கோள்கள்

பகுப்பு:சென்னைப் பொழுது போக்குப் பூங்காக்கள்
அமோனியம் தயோசல்பேட்டு

**அமோனியம் தயோசல்பேட்டு** *(Ammonium thiosulfate)* என்பது H8N2O3S2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அமோனியா நெடியுடன் வெண்மை நிற படிகத் திண்மமாக இது காணப்படுகிறது. அமோனியம் தயோசல்பேட்டு தண்ணீரில் உடனடியாகவும் அசிட்டோனில் மெதுவாகவும் கரைகிறது. எத்தனால் மற்றும் டை எத்தில் ஈதர் முதலிய கரிம கரைப்பான்களில் இச்சேர்மம் கரைவதில்லை

## பயன்கள்

### ஒளிப்படம் நிலைநிறுத்துதல்

புகைப்படத் தொழிலில் அமோனியம் தயோசல்பேட்டு ஒரு புகைப்பட நிலைநிறுத்தியாகப் பயன்படுத்தப்படுகிறது. சோடியம் தயோசல்பேட்டை விட வேகமாக  செயல்படுவதால் இச்சேர்மம் ஒரு விரைவு நிலைநிறுத்தியாகக் கருதப்படுகிறது. புகைப்பட நிலைநிறுத்தும் செயல்முறையில் பின்வரும் வேதி வினைகள் அடங்கியுள்ளன. 
:AgBr  +  2 (NH4)2S2O3    →    (NH4)3[Ag(S2O3)2]  +    NH4Br
:AgBr  +  3 (NH4)2S2O3    →    (NH4)5[Ag(S2O3)3]  +    NH4Br

### உலோகப் பிரிப்பியல்

தங்கம் மற்றும் வெள்ளி ஆகிய உலோகங்களை அவற்றின் தாதுக்களில் இருந்து கரைத்துக் கழுவி பிரித்தெடுப்பதற்கும் பயனாகிறது. இங்கு இச்சேர்மம் செப்பு முன்னிலையில் ஒரு வினையூக்கியாகச் செயல்படுகிறது. தங்கம் பிரித்தெடுக்க பயன்படுத்தப்படும் சயனைடு சேர்ப்பு செயல்முறைக்கு மாற்றாக நச்சுத்தன்மையற்ற இக்கரைத்துக் கழுவல் செயல்முறை கருதப்படுகிறது.
 
### பிற பயன்கள்

அமோனியம் தயோசல்பேட்டை ஒர் உரமாகவும் பயன்படுத்த முடியும். நிலக்கரி கழிவு கலவைகளுடன் சேர்க்கப்படும் சேர்க்கைப் பொருளாகவும் இதை பயன்படுத்த முடியும் என்று சில ஆராய்ச்சி முடிவுகள் தெரிவிக்கின்றன. இவ்வாறு அமோனியம் தயோசல்பேட்டு சேர்க்கப்படுவதால், ஆபத்தான் டையாக்சின்களும் பியூரான்களும் உருவாதல் தடுக்கப்படுகிறது.

## மேலும் காண்க
* சோடியம் தயோசல்பேட்டு
* அம்மோனியம் சல்பேட்டு

## மேற்கோள்கள்

பகுப்பு:அமோனியம் சேர்மங்கள்
பகுப்பு:தயோசல்பேட்டுகள்
பகுப்பு:ஒளிப்படக்கலை வேதிப்பொருட்கள்
பகுப்பு:நைதரசன் சேர்மங்கள்
வி.ஜி.பி. யூனிவர்சல் கிங்டம்

**விஜிபி யூனிவர்சல் கிங்டம்** (***VGP Universal Kingdom***) என்பது தமிழ்நாட்டின் சென்னையில், கிழக்குக் கடற்கரைச் சாலையில் உள்ள ஒரு பொழுதுபோக்குப் பூங்கா ஆகும்.  இந்தப் பூங்கா துவக்கக் காலத்தில் சிறிய சவாரிகள் வழங்கும் பூங்காவாக இருந்தது. 1997 ஆம் ஆண்டு முழு நீள கேளிக்கை பூங்காவாக 1997 ஆம் ஆண்டு மாற்றப்பட்டது. இந்தப் பூங்கா குழந்தைகள், இளைஞர்கள், பெரியவர்கள் ஆகியோருக்கு பல வேடிக்கை மற்றும் சாகச சவாரிகளை வழங்குகிறது. விஜிபி  2000 புத்தாயிரம் ஆண்டு கோபுரம், நீர் அருவிகள், பன்னீர் கோட்டை போன்றவை இங்கு உள்ள முதன்மை அம்சங்களாகும். இந்தப் பூங்கா விஜிபி  குழுமத்தைச் சேர்ந்தது. இந்தக் குழுமத்தை நிறுவியவர் வி ஜி பன்னீர்தாஸ் ஆவார். இதன் மேலாண் இயக்குநர் வி.ஜி. ரவிதாஸ் ஆவார். 

## மேலும் காண்க
* கிழக்குக் கடற்கரைச் சாலை

## மேற்கோள்கள்

## வெளி இணைப்புகள்
* Official website of VGP Universal Kingdom
* VGP Universal Kingdom Entry Fee, Timings, Reviews 
* A new thriller at VGP 
* VGP Extreme Stunt Show 

பகுப்பு:சென்னைப் பொழுது போக்குப் பூங்காக்கள்
குயின்சுலாந்து, சென்னை

**குயின்ஸ் லேண்ட்** (**Queens Land**) என்பது தமிழ்நாட்டின், சென்னை பூந்தமல்லியில் உள்ள ஒரு பொழுது போக்குப் பூங்கா ஆகும். இது 2003, ஆகத்து மாதம் திறக்கப்பட்டது. இது 70 ஏக்கர் பரப்பளவில் (28 எக்டேர் ) அமைந்துள்ளது. 

## பொதுத் தகவல்கள்
இந்தப் பூங்கா சென்னை- பெங்களூர் தேசிய செடுஞ்சாலையில் திருபெரும்புதூர் பூந்தமல்லி ஆகியவற்றுக்கு இடையில் உள்ளது. இங்கு மகிழுந்துகள் நிறுத்த போதுமான இடவசதி உள்ளது. இந்தப் பூங்காவிற்கு கிண்டி, தி நகர் போன்ற இடங்களில் இருந்து பேருந்து வசதி உள்ளது. சென்னையில் இருந்து திருபெரும்புதூர் செல்லக்கூடிய அனைத்துப் பேருந்துகளும் குயின்ஸ் லேண்டில் நிறுத்தம் உள்ளது. இந்தப் பூங்காவை நிறுவியவர் இஷாந்த் பங்வால் என்பவராவார். பூங்காவில் நுழைவு கட்டணம் பெரியவர்களுக்கு 550 ரூபாய், குழந்தைகளுக்கு 450 ரூபாய் ஆகும்.  2 அடிக்கும் (0.61 மீ)  குறைவான குழந்தைகளுக்கு கட்டணம் வசூலிக்கப்படுவதில்லை.

பூங்கா வார நாட்களில் காலை 10&nbsp;மணி முதல் மாலை 6:30&nbsp;&#xBAE;&#xBA3;&#xBBF;&#x20;&#xBB5;&#xBB0;&#xBC8;&#xBAF;&#xBC1;&#xBAE;&#xBCD;&#x2C;&#x20;&#xBB5;&#xBBE;&#xBB0;&#x20;&#xB87;&#xBB1;&#xBC1;&#xBA4;&#xBBF;&#x20;&#xBA8;&#xBBE;&#xB9F;&#xBCD;&#xB95;&#xBB3;&#xBCD;&nbsp;&#xBAE;&#xBB1;&#xBCD;&#xBB1;&#xBC1;&#xBAE;&#xBCD;&nbsp;&#xB85;&#xBB0;&#xB9A;&#xBC1;&nbsp;&#xBB5;&#xBBF;&#xB9F;&#xBC1;&#xBAE;&#xBC8;&#xBB1;&#xBC8;&nbsp;&#xBA8;&#xBBE;&#xB9F;&#xBCD;&#xB95;&#xBB3;&#xBBF;&#xBB2;&#xBCD;&#x20;&#xB95;&#xBBE;&#xBB2;&#xBC8; 10:00&nbsp;&#xBAE;&#xBA3;&#xBBF;&#x20;&#xBAE;&#xBC1;&#xBA4;&#xBB2;&#xBCD; மாலை 7:30&nbsp;&#xBAE;&#xBA3;&#xBBF;&#x20;&#xBB5;&#xBB0;&#xBC8;&#xBAF;&#xBC1;&#xBAE;&#xBCD;&#x20;&#xBA4;&#xBBF;&#xBB1;&#xBA8;&#xBCD;&#xBA4;&#xBBF;&#xBB0;&#xBC1;&#xB95;&#xBCD;&#xB95;&#xBC1;&#xBAE;&#xBCD;&#x2E;அரசு விடுமுறை வராத திங்கட்கிழமைகளில் பராமரிப்புப் பணிகளுக்காக மூடப்படுகிறது.

பூங்காவில் உணவகம், குடிநீர் வசதிகள் உள்ளன.

## சவாரிகள்
thumb|கப்பல்கொடி என்னும் கோபுர வீழ்ச்சி சவாரி
thumb|கம்பிவட கூண்டுப் பயணம்
இங்கு சவாரிகளுக்கு தனியாக கட்டணம் வசூலிக்கப்படுவதில்லை. இங்கு  51 சவாரிகள் உள்ளன, அதில் 33 பெரியவர்களுக்கானது, 18 சவாரிகள் சிறுவர்களுக்கானது. 

இங்கு உள்ள சில தண்ணீர் விளையாட்டுகள் நண்பகல் 2:00&nbsp;மணி முதல் மாலை 5:00&nbsp;மணி வரை மட்டுமே இயக்கப்படுகிறன. தண்ணீர் விளையாட்டுகளுக்கு தேவைப்படும் பாதுகாப்பு ஆடைகள் இங்கு கிடைக்கின்றன. இங்கு பெண்கள், ஆண்களுக்கு என தனித்தனியான நீச்சல் குளங்கள் உள்ளன.

## நேர்ச்சி
இந்தப் பூங்கா 2008 ஆம் ஆண்டு 11 வயது சிறுமி ஏரியில் படகு பயணத்தின்போது இறந்த காரணத்தால் சில கிழமைகள் மூடப்பட்டது. இந்த மரணத்தின் காரணமாக ஏழு ஊழியர்கள் கைது செய்யப்பட்டனர்.

## மேலும் காண்க
* எம்.ஜி.எம். டிஸ்னி ஓல்ட், சென்னை
* வி.ஜி.பி. யூனிவர்சல் கிங்டம், சென்னை
* டேஷ் இன் ஸ்பிளாஸ், தண்ணீர் பூங்கா  சென்னை
* கிஷ்கிந்தா, சென்னை
* பிளாக் தண்டர், கோயம்புத்தூர்
* கோவைக் கொண்டாட்டம், கோயம்புத்தூர்
* அதிசயம், மதுரை

## வெளி இணைப்புகள்
* 
* Queensland Theme Park Chennai 
* Bus route for Queensland Amusement Park, Chennai 

## மேற்கோள்கள்

பகுப்பு:சென்னைப் பொழுது போக்குப் பூங்காக்கள்
இ.வி.பி. வேல்ட்

**இ.வி.பி. வேல்ட்** (**EVP World**) என்பது தமிழ்நாட்டின், சென்னை,  பூந்தமல்லியில் உள்ள ஒரு பொழுதுபோக்குப் பூங்கா ஆகும். இந்தப் பூங்கா 2012 ஆண்டு 160 ஏக்கர் (65 எக்டேர்) பரப்பளவில் ஏற்படுத்தப்பட்டது.

## பொதுத் தகவல்கள்
இந்தப் பூங்கா சென்னை பெங்களூர் தேசிய நெடுஞ்சாலையில் பூந்தமல்லிக்கும் திருபெரும்புதூருக்கும் இடையில் செம்பரம்பாக்கத்தில் உள்ளது. 

இந்தப் பூங்காவில் உணவக வசதி உள்ளது.

## சவாரிகள்
இங்கு உள்ள பல சவாரிகளுக்கு தனியாக கட்டணம் வசூலிப்பதில்லை என்றாலும் சில சவாரிகளுக்கு கட்டணம் செலுத்த வேண்டி இருக்கும். இங்கு மொத்தம்  64 சவாரிகள் உள்ளன. அதில் 16 சவாரிகள் கட்டணம் செலுத்த வேண்டியவையாகும்.

## மேலும் காண்க
* குயின்சுலாந்து, சென்னை
* எம்.ஜி.எம். டிஸ்னி ஓல்ட், சென்னை
* வி.ஜி.பி. யூனிவர்சல் கிங்டம், சென்னை
* டேஷ் இன் ஸ்பிளாஸ், தண்ணீர் பூங்கா, சென்னை
* கிஷ்கிந்தா, சென்னை
* பிளாக் தண்டர், கோயமுத்தூர்
* கோவைக் கொண்டாட்டம், கோயமுத்தூர்
* அதிசயம், மதுரை

## வெளி இணைப்புகள்
* 

## மேற்கோள்கள்

பகுப்பு:சென்னைப் பொழுது போக்குப் பூங்காக்கள்
குன்னூர் தொடருந்து நிலையம்

**குன்னூர் தொடருந்து நிலையம்** (*Coonoor railway station*, நிலையக் குறியீடு:*ONR*) என்பது தமிழ்நாட்டின், நீலகிரி மாவட்டத்தில் உள்ள புகழ்வாய்ந்த மலைப் பிரதேசமும், நகருமான குன்னூரில் உள்ள ஒரு தொடருந்து நிலையமாகும். இந்தத் தொடருந்து நிலையம் நீலகிரி மலைத் தொடர் வண்டிப் பாதையின், ஒரு பகுதியாகும். இந்த தொடருந்து நிலையம் ஒரு உலக பாரம்பரியக் களமாகும். இந்த தொடருந்து நிலையம் உதகமண்டலத்திற்கு செல்லும் தொடருந்துகள் நின்று செல்லும் முதன்மையான நிலையம் ஆகும். இது தென்னக இரயில்வேக்கு உட்பட்ட சேலம் கோட்டத்தைச் சேர்ந்தது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, குன்னூர் தொடருந்து நிலையத்தை புதுப்பிக்கும் பணிக்கு 6.7 கோடி  ரூபாய் ஒதுக்கப்பட்டுள்ளது. 

## தொடருந்துகள்

## மேலும் காண்க
* நீலகிரி மலை தொடர்வண்டிப் போக்குவரத்து
* இந்திய மலைப்பாதை தொடருந்துகள்

## மேற்கோள்கள்

## வெளி இணைப்புகள்
* குன்னூர் தொடருந்து நிலையம் Indiarailinfo.
* 

பகுப்பு:நீலகிரி மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
டால்பின் மூக்கு, குன்னூர்

thumb|டால்பின் முனையில் இருந்து பார்கும்போது  உதகமண்டலம்.
வலது|thumb|300x300px|டால்பின் முனையில் இருந்து கேத்தரின் அருவியின் தோற்றம்.
**டால்பின் மூக்கு** (**Dolphin's Nose**)  என்பது தமிழ்நாட்டின், நீலகிரி மாவட்டத்தின், குன்னூரில் உள்ள ஒரு காட்சி முனை ஆகும். டால்பின் மூக்கு கடல் மட்டத்தில் இருந்து 1,000 அடிக்கு மேலான உயரம் கொண்டது. குன்னூரில் இருந்து 10&nbsp;கி.மீ. தொலைவில்&nbsp;கண்கவரும் இடத்தில் உள்ளது. இந்த உச்ச நுனி  டால்பின் மூக்கு போல இருப்பதால் இப்பெயரால் அழைக்கப்படுகிறது.  இது முற்றிலும் ஒரு தனிப்பட்ட பெரிய  பாறையால் உருவாகியுள்ளது. இந்த டால்பின் மூக்கின் இடது மற்றும் வலது இரு பக்கத்திலும் இருந்து காணும்போது கிடைக்கின்ற காட்சிகள் மிகவிரிந்ததாக உள்ளது. இங்கிருந்து பார்க்கும்போது கேத்தரின் அருவி பல மீட்டர் உயரத்தில் இருந்து விழுவதை முழுமையான காணலாம். தேயிலைத் தோட்டங்களையும், வளைந்த சாலைகளையும் பார்க்க ஒரு சிறந்த இடமாக இது உள்ளது.

## சுற்றுலா தலம்
குன்னூரில் உள்ள சுற்றுலாத் தலங்கள்

* லாம்ப் பாறை
* சிம்ஸ் பூங்கா
* துரூக் கோட்டை, குன்னூர்
* லாவ்ஸ் அருவி
* கடேரி அருவி
* லேடி கன்னிங்ஸ் சீட்

## இடம்
டால்பின் மூக்கு குன்னூரிலிருந்து 12&nbsp;கி.மீ. தொலைவில் குன்னூரில் இருந்து கோத்தகிரி செல்லும் பாதையில் சென்றால் அதிலிருந்து வலதுபக்கமாக பிரியும் சாலையில்  11&nbsp;கி.மீ. தொலைவில் டால்பின் மூக்கை அடைய முடியும்.

## மேலும் காண்க
* குன்னூர்
* நீலமலை
* கேத்தரின் அருவி

## மேற்கோள்கள்

பகுப்பு:குன்னூர்
பகுப்பு:நீலகிரி மாவட்ட சுற்றுலாத் தலங்கள்
தங்கக் கடற்கரை, சென்னை

**தங்கக் கடற்கரை** (*Golden Beach*) இது இந்தியாவின் தமிழ்நாடு மாநிலத்தின் தலைநகரான சென்னைக்கு அருகில் கிழக்குக் கடற்கரைச் சாலையில் மகாபலிபுரம் செல்லும் வழியில் அமைந்துள்ள கடற்கரையாகும். இதனை ஒட்டிச்செல்லும் பாதை வழியாக கடலூர், பாண்டிச்சேரி பொன்ற ஊர்களுக்கு செல்லலாம். பொழுதுபோக்கு பகுதியான வி.ஜி.பி. யூனிவர்சல் கிங்டம்  இக்கடற்கரையில் தான் அமைந்துள்ளது.

 
## மேற்கோள்கள்

பகுப்பு:சென்னைச் சுற்றுலா மையங்கள்
பகுப்பு:தமிழ்நாட்டுக் கடற்கரைகள்
பகுப்பு:சென்னையின் புவியியல்
லேடி கன்னிங்ஸ் சீட், குன்னூர்

**லேடி கன்னிங் சீட் (Lady Canning's Seat)** என்பது தமிழ்நாட்டின் நீலகிரியில் உள்ள குன்னூரில் உள்ள முதன்மையான சுற்றுலா தலமாகும். இது குன்னூரில் இருந்து 9&nbsp;கி.மீ. தொலைவில் உள்ளது. இதன் பெயர் கார்லோடி கன்னிங் என்பரின் நினவைவாக வைக்கப்பட்டது.

## மேலும் காண்க
* குன்னூர்
* நீலகிரி
* கேத்தரின் அருவி
* சிம்ஸ் பூங்கா
* துரூக் கோட்டை, குன்னூர்
* கடேரி அருவி
* டால்பின் மூக்கு

## மேற்கோள்கள்

பகுப்பு:குன்னூர்
பகுப்பு:நீலகிரி மாவட்ட சுற்றுலாத் தலங்கள்
101955 பென்னு

**101955 பென்னு** (*101955 Bennu*) என்பது அப்பல்லோ கூட்டத்தில் அமைந்துள்ள ஒரு கரிம-வகை சிறுகோள் (*asteroid*) ஆகும். இது 1999 செப்டெம்பர் 11 இல் கண்டுபிடிக்கப்பட்டது. இது புவியைத் தாக்கவல்ல இரண்டாவது பெரிய விண்பொருளாக பலெர்மோ தீங்கு அறியும் அளவுகோல் மூலம் இனங்காணப்பட்டுள்ளது. 22-ம் நூற்றாண்டில் இச்சிறுகோள் புவியைத் தாக்குவதற்கு 2700-இல்-1 வாய்ப்புள்ளதாகக் கணிக்கப்பட்டுள்ளது. அமெரிக்காவின் நாசா நிறுவனத்தின் ஒசைரிசு-ரெக்சு விண்கலம் இச்சிறுகோளை இலக்கு வைத்தே அனுப்பப்பட்டுள்ளது. 2023 ஆம் ஆண்டில் இவ்விண்கலம் சிறுகோளின் மாதிரிகளை மேலதிக ஆய்விற்காக பூமிக்கு எடுத்து வரும் என எதிர்பார்க்கப்படுகிறது.

101955 பென்னுவின் சராசரி விட்டம் அண்ணளவாக 492 மீட்டர்கள் ஆகும். அரிசிபோ வானிலை ஆய்வுகூடத்தின் வான்கோள் ரேடார், கிளாட்ஸ்டன் தொலை தூர விண்வெளி வலைப் பின்னல் ஆகியவை இச்சிறுகோளை மிகத்துல்லியமாக ஆராய்ந்து வருகிறது. பென்னு சிறுகோள் பம்பரத்தை ஒத்த கிட்டத்தட்ட நெட்டுருளை வடிவத்தை ஒத்தது.

2018 திசம்பர் 3 இல், ஒசைரிசு-ரெக்சு விண்கலம் இரண்டு ஆண்டுகள் பறப்பின் பின்னர் பென்னுவை அடைந்தது. இது சிறுகோளைச் சுற்றிவந்து, அதன் மாதிரிகளை சேகரிக்கத் தகுந்த இடங்களைத் தேர்ந்தெடுக்க பென்னுவின் மேற்பரப்பை விரிவாக ஆராய்ந்து. இதன் ஆய்வுகள் பென்னுவின் திணிவு, மற்றும் அதன் பரம்பலைக் கணிக்க ஆய்வாளர்களுக்கு உதவின.

2019 சூன் 18 இல், ஒசைரிசு-ரெக்சு விண்கலம் மென்னுவின் மேற்பரப்பில் இருந்து 600 மீட்டர் தூரத்தை அணுகியதாக நாசா அறிவித்தது.

2020 அக்டோபர் 20 இல், இவ்விண்கலம் தனது நீட்டிக்கக்கூடிய கைகளைக் கொண்டு பென்னுவில் வெற்றிகரமாகத் தரையிறங்கி மாதிரிகளைச் சேகரித்தது.

## மேற்கோள்கள்

## வெளி இணைப்புகள்

* Earth Impact Risk Summary: 101955 1999 RQ36  (Years: 2169–2199) – JPL near-Earth object website
* Orbit parameters – NASA website
* Temperature History and Dynamical Evolution of (101955) 1999 RQ 36: A Potential Target for Sample Return from a Primitive Asteroid (2011 ApJ 728 L42)
* Physical Properties of OSIRIS-REx Target Asteroid (101955) 1999 RQ36 derived from Herschel, ESO-VISIR and Spitzer observations (arXiv:1210.5370 : 19 Oct 2012)
* The Design Reference Asteroid for the OSIRIS-REx Mission Target (101955) Bennu (arXiv:1409.4704 : 16 Sep 2014)

பகுப்பு:சிறுகோள்கள்
லாம்ப் பாறை

**லாம்ப் பாறை** (*Lamb's Rock*) என்பது தமிழ்நாட்டின் குன்னூரில் உள்ள ஒரு சுற்றுலா தலமாகும். இது குன்னூரில் இருந்து 8 கிலோமீட்டர் தொலைவில் உள்ளது. இங்கிருந்து கோயம்புத்தூர் சமவெளிகள்,  தேயிலைத் தோட்டங்கள், காபி தோட்டங்கள் போன்றவற்றை நன்கு காண இயலும்.

பிரித்தானியக் கிழக்கிந்தியக் கம்பனியில் பணியாற்றிய கப்டன் லேம் (*Captain Lamb*) என்பவரின் நினைவாக இப்பாறைக்கு லேமின் பாறை எனப் பெயர் சூட்டப்பட்டது.

## மேற்கோள்கள்

பகுப்பு:குன்னூர்
வண்ணந்தீட்டியக் கவுதாரி

**வர்ணக் கவுதாரி** (*Painted Francolin*) இப்பறவை வான்கோழியைப் போன்ற தோற்றம் உடைய தென்கிழக்கு இலங்கை, மத்திய மற்றும் தெற்கு இந்தியப் பகுதிகளில் வாழும் கவுதாரிப் பறவையாகும். இப்பறவையை இதன் இனப்பெருக்க காலங்களில் சத்தமிடும் ஓசையை வைத்து எளிதாக இனம் கண்டுகொள்ளலாம். இப்பறவையை தாமஸ் சி. ஜெர்டன் என்பவர் வடக்கு சர்க்கார் மாவட்டங்கள், சோட்டா நாக்பூர் மேட்டுநிலம், மேற்குத் தொடர்ச்சி மலைத்தொடர், நருமதை ஆற்றுப்படுகை, மற்றும் மத்திய இந்தியப்பகுதி போன்ற இடங்களில் பார்த்ததாகக் குறிப்பிடுகிறார். இப்பறவையை கருப்புக் கவுதாரியுடன் வித்தியாசப்படுத்துவது கொஞ்சம் கடினம். இவை அதிகமான தூவலுடன் கலப்பினம் போல் காட்சி கொடுக்கிறது. இதன் மேல் காணப்படும் தூவல்கள் கருப்பு நிறத்தில் வெள்ளைப் புள்ளிகளுடன் காணப்படுகிறது. இதன் முகம் சிவந்தும், கண்களின் மேல் பகுதியில் மூடும் விதமாக கருப்பு தோல் காணப்படுகிறது.

இப்பறவை இலங்கையில் 4.50 பைசா அஞ்சல் தலையாக வெளிவந்துள்ளது.

## மேற்கோள்கள்

## வெளி இணைப்பு
* இணைய பறவை சேகரிப்பு

பகுப்பு:இந்தியப் பறவைகள்
பகுப்பு:இலங்கைப் பறவைகள்
பகுப்பு:தென்னிந்தியப் பறவைகள்
சந்தா கோச்சர்

**சந்தா கோச்சர்** (பிறப்பு 17 நவம்பர் 1961) இந்தியாவின் மிகப்பெரிய தனியார் வங்கியான ஐசிஐசிஐ வங்கி வங்கியின் மேலாண் இயக்குநரும் தலைமை நிர்வாக அலுவலரும் ஆவார். 2015 ஆம் ஆண்டிற்கான டைம் இதழின் 100 சக்திவாய்ந்த மனிதர்கள் பட்டியலில் இவர் பெயரும் இடம்பெற்றது. ராஜஸ்தான் மாநிலத்தின் ஜோத்புரில் பிறந்த இவர், மும்பையில் உள்ள ஜெய் ஹிந்த் கல்லூரியில் பட்டம் பெற்றார். மும்பையில் வசிக்கும் இவர், தீபக் கோச்சர் என்பவரை மணந்தார். இந்த தம்பதிக்கு ஆர்த்தி, அர்ஜுன் என இரு குழந்தைகள் உள்ளன. அமெரிக்காவின் பிரபல ஃபார்ச்சூன் இதழில், மற்ற உலக அளவிலான சிறந்த பெண் நிர்வாகி பட்டியலில் இவர் பெயர் அடிக்கடி இடம் பெறும்.
வங்கித்துறையில் சிறப்பாக பங்களித்ததற்காக, 2010 ஆம் ஆண்டில் இந்திய அரசு இவருக்கு பத்ம பூசண் விருது வழங்கிச் சிறப்பித்தது

## வீடியோகான் கடன் முறைகேடு வழக்கில்
வீடியோகான் நிறுவனத்துக்கு 3,250 கோடி ரூபாய்  ஐ.சி.ஐ.சி.ஐ வங்கி   கடன் வழங்கியதில் சாந்தா கோச்சார் மீது மோசடிக் குற்றச்சாட்டு எழுப்பப்பட்டது. வீடியோகோன் நிறுவனம் வாங்கிய கடனில் ரூ.2,800 கோடிக்கு மேல் கடன் திருப்பிச் செலுத்தப்படாததால் வாராக்கடனாக அறிவிக்கப்பட்டது. இந்நிலையில், சந்தா கோச்சாரின் கணவர் தீபக் கோச்சாரின் நிறுவனத்தில் வீடியோகான் நிறுவனம் முதலீடு செய்திருந்தது தெரியவந்தது.

எனவே, வீடியோகான் நிறுவனத்தின் வராக் கடன் மோசடியில் சாந்தா கோச்சாருக்கும், அவரது கணவர் தீபக் கோச்சாருக்கும்  தொடர்புள்ளதாகக் குற்றம்சாட்டப்பட்டது. எனவே ஐ.சி.ஐ.சி.ஐ வங்கியின் தலைமைச் செயல் அதிகாரி பதவியை விட்டு    சந்தா கோச்சார் நீங்கியுள்ளார்.

## மேற்கோள்கள்

## வெளியிணைப்புகள்
* ICICI Board must answer for the scandal around Chanda Kochhar

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:பத்ம பூசண் விருது பெற்றவர்கள்
பகுப்பு:இந்தியப் பெண் தலைமை நிர்வாக அலுவலர்கள்
*
பகுப்பு:20 ஆம் நூற்றாண்டு இந்தியத் தொழிலதிபர்கள்
சிம்ஸ் பூங்கா

வலது|thumb|250x250px|ரோசா மொட்டு
**சிம்ஸ் பூங்கா (Sim's Park)** என்பது தமிழ்நாட்டின், நீலகிரி மலைப்பகுதியில், குன்னூரில் உள்ள ஒரு முதன்மையான சுற்றுலாத் தலமாகும். இது சராசரி கடல் மட்டத்திலிருந்து 1780 மீட்டர் உயரத்தில் உள்ளது. இங்கே அதிகபட்ச வெப்பநிலை 30 டிகிரி செல்சியஸ் வரை செல்கிறது. குறைந்தபட்சம் 5 டிகிரி செல்சியஸ் வெப்ப நிலை இருக்கும். இந்தத் தோட்டத்தில் சராசரியாக 150 செ.மீ. மழை பொழிகிறது.  இந்தப் பூங்கா 12 ஹெக்டேர் பரப்பளவில் விரிந்துள்ளது.

## துவக்கம்
[thumb|374x374px|சிம்ஸ் பூங்காவில் ஒரு [கூம்பலகன் (ஆண்) பறவை]]
இது ஒரு அசாதாரணமான தாவரவியல் பூங்கா இயற்கை வரையறைகளோடு  நூறாண்டுகளுக்கு மேலாக வளர்ச்சியடைந்து வந்துள்ளது. இது திரு ஜே.டி. சிம்ஸ் மற்றும் மேஜர் முர்ரே ஆகியோரால் 1874 துவக்கி வளர்க்கப்பட்டது. இந்த இயற்கையாக மரங்கள், புதர்கள், கொடிகள் போன்றவை உலகம் முழுவதும் பல்வேறு இடங்களில் இருந்து கொண்டு வரப்பட்டுள்ளன. இங்கு பல அரிய தாவர  இனங்கள் உள்ளன. இந்த பூங்காவின் முக்கிய நிகழ்வு என்றால் மே மாதம் நடக்கும் வருடாந்திர பழம் மற்றும் காய்கறி கண்காட்சியைக் குறிப்பிடலாம்.

## சேகரிப்பும் அழகும்
இது ஒரு இயற்கை தோட்டமாக உள்ளது. பூங்காவின் உள்ளே அழகான மரங்கள்,  வண்ணமயமான மலர்கள், புல்வெளிகள், புதர்கள், கொடிகள் போன்ற பல்வேறு தாவரங்களை இந்தப் பூங்காவுக்காக உலகம் முழுவதும் இருந்து பல்வேறு இடங்களில் இருந்து கொண்டுவரப் பட்டுள்ளன. தாவரங்களில் பல அசாதாரண மர இனங்கள் உள்ளன. ருத்ராட்ச மரம், தாளிசபத்திரி,  குயின்ஸ்லாந்து கரி,  பைன், ஹாண்ட்சம் ஆர்னமெண்டல்  மரம் போன்ற அரிய மதிப்பு மிக்க மரங்களும், அரயுகரியா,  கருவாலி மரம் , பீனிக்ஸ், மக்னோலியா, பைன், மர எண்ணெய், பெர்ன்ஸ் மரம், கமீல்லா போன்ற நயத்தகு மரங்களும் இங்கு உள்ளன.  இந்த பூங்காவில். ஒரு கண்ணாடி வீட்டு உள்ளது. இதில்  வெவ்வேறு அலங்காரச் செடிகள் மற்றும் மலர்கள் உள்ளன. பூங்காவின்  மற்றொரு பக்கத்தில் ரோசா தோட்டமாக பராமரிக்கப்படுகிறது.  இந்தப் பூங்காவில் 85 குடும்பங்களைச் சேர்ந்த 255 பேரினத்தின் 1000 க்கும் மேற்பட்ட இனத் தாவரங்கள் பல்வேறு குழுக்களை உள்ளடக்கியதாக உள்ளது.

## அம்சங்கள்
வலது|thumb|250x250px|தேனீயின் மாலை உணவு
நீலகிரி ஒரு தனிப்பட்ட வெப்பமண்டல மலை காலநிலையைக் கொண்டுள்ளது, எனவே தோட்டத்தில் மலர்கள் மற்றும் மரங்கள் ஆகியவற்றை வளர்க்க சிறந்த காலநிலை உள்ளது. வெப்பநிலை மாறுபாடு குறைவாகவும், மழை அளவு சீராக இருப்பதன் விளைவாக இங்கு நீண்ட பூக்கும் பருவம் நிலவுகிறது, ஆயிரக்கணக்கான சுற்றுலாப்யணிகள்  ஆண்டு முழுவதும்  குளிர்காலத்தில் கூட இங்கு வருகின்றனர். பூங்கா  சரிவுகளோடும் அதன் மீது நடைபாதைகளைக் கொண்டும்  மிகவும் தனித்துவமான  அழகியதாக உள்ளது. தோட்டத்தின் தலையாய அம்சமாக உள்ளது இங்கு நன்றாக பராமரிக்கப்படும் புல்வெளிகள், கண்களுக்கு விருந்தான பல்வேறு விதமான அழகிய பெரிய வண்ண வண்ண  பூக்கும் தாவரங்களும் ஆகும்.

## மேலும் காண்க
* நீலகிரி மலை
* கேத்தரின் அருவி
* லாம்ப் பாறை
* துரூக் கோட்டை, குன்னூர்
* டால்பின் மூக்கு, குன்னூர்
* கடேரி அருவி
* லேடி கன்னிங்ஸ் சீட், குன்னூர்

## வெளி இணைப்புகள்
* 
* 

## மேற்கோள்கள்


பகுப்பு:இந்தியத் தாவரவியல் பூங்காக்கள்
பகுப்பு:தமிழ்நாட்டுத் தாவரவியல் பூங்காக்கள்
பகுப்பு:குன்னூர்
பகுப்பு:நீலகிரி மாவட்ட சுற்றுலாத் தலங்கள்
சிற்பக்கலை கை முத்திரைகள்

**சிற்பக்கலை கை முத்திரைகள்** என்பவை இந்துக் கோயில்களில் உள்ள சிலைகள் காட்டுகின்ற கை முத்திரைகள் ஆகும். இந்தக் கை முத்திரைகளைக் கொண்டு பல்வேறு விளக்கங்களை சிற்பக்கலை வல்லுனர்கள் கூறுகின்றனர். இந்து சமயக் கடவுள்களின் இறை ஓவியங்களிலும் இந்த முத்திரைகள் காணப்படுகின்றன.

இதனை ஹஸ்த முத்திரை, கை இலக்கணம், கை அமைதி எனவும் அழைக்கின்றனர். 

## முத்திரைகள்
ஹஸ்த முத்திரைகள் மொத்தமாக 32 வகைகள் இருக்கின்றன. அவற்றில் 24 முத்திரைகள் தொழிற்கை முத்திரைகள் ஆகும். மீதம் எழிற் கை முத்திரைகள் என நான்கும், இரட்டை கை முத்திரைகள் நான்கும் உள்ளன. 

### தொழிற் கை முத்திரைகள்
# அபய ஹஸ்தம்
# வரத ஹஸ்தம்
# கடக ஹஸ்தம்
# சிம்மகர்ண ஹஸ்தம்
# வியாக்யான ஹஸ்தம்
# சூசி ஹஸ்தம்
# தர்ஜனி ஹஸ்தம்
# கர்த்தரீமுக ஹஸ்தம்
# அலபத்ம ஹஸ்தம்
# விஸ்மய ஹஸ்தம்
# பல்லவ ஹஸ்தம்
# நித்ரா ஹஸ்தம்
# அர்த்த சந்திர ஹஸ்தம்
# அர்த்த பாதக ஹஸ்தம்
# திரிசூல ஹஸ்தம்
# முஷ்டி ஹஸ்தம்
# சிகர ஹஸ்தம்
# பூ ஸ்பரிச ஹஸ்தம்
# கடி ஹஸ்தம்
# ஊரு ஹஸ்தம்
# ஆலங்கன ஹஸ்தம்
# தனுர் ஹஸ்தம்
# டமரு ஹஸ்தம்
# தாடி ஹஸ்தம்
 
* ஸூசி ஹஸ்தம் - ஆள் காட்டி விரலை மேல் நோக்கி காட்டிய நிலையும், மற்ற விரல்கள் மடித்தும் உள்ளதாக இருக்கும்.
* தர்ஜனி ஹஸ்தம் - ஆள் காட்டி விரலை மேல் நோக்கி காட்டிய நிலையும், மற்ற விரல்கள் மடித்தும் உள்ளதாக இருக்கும். 
* கடி ஹஸ்தம் - சிலை தன்னுடைய இடக்கையை இடையின் மீது பற்றியபடி இருக்கும்.
thumb|வலது|அபய முத்திரை
* அபய ஹஸ்தம் - சிலையின் கை விரல்கள் மேல் நோக்கி நீட்டிய நிலையிலும், உள்ளங்களை எதிரில் இருக்கும் பக்தர்களை நோக்கியும் இருக்கும். 
thumb|வலது|வரத முத்திரை
* வரத ஹஸ்தம் - சிலையின் கை விரல்கள் கீழ் நோக்கி நீட்டியபடியும், உள்ளங்கை எதிரில் இருக்கும் பக்தர்களை நோக்கியும் இருக்கும். 
* ஊரு ஹஸ்தம் - சிலையின் கையானது தொடையில் வைத்தபடி இருக்கும். ஊரு என்றால் தொடை என்று பொருளாகும். 
* கடக ஹஸ்தம்
thumb|வலது|சிம்ம கரண ஹஸ்தம்
* சிம்ம கர்ண ஹஸ்தம்
* அஞ்சலி முத்திரை

### இரு கை முத்திரைகள்

### எழிற் கை முத்திரைகள்

## ஆதாரங்கள்


பகுப்பு:இந்து சமய சிற்பக்கலை
நீராழி மண்டபம்

thumb|குளத்தின் நடுவே அமைந்திருக்கும் நீராழி மண்டபம்

**நீராழி மண்டபம்** என்பது இந்துக் கோயில்களின் திருக்குளத்தின் நடுவே அமைக்கப்படுகின்ற மண்டபமாகும்.  இந்த மண்டபத்தின் மேல்பாகத்தில் கோயில் விமானம் அமைக்கப்படுகிறது. திருக்குளத்தின் மையத்தில் இந்த மண்டபம் அமைக்கப்படுகிறது.

இந்த மண்டபத்தில் தெப்பத் திருவிழாவின் போது இறைவனை வைத்து பூசைகள் செய்கின்றனர்.

தெப்பத் திருவிழாவின் போது உற்சவர் சிலை அலங்கரிக்கப்பட்ட தெப்பத் தேரில் வைக்கப்படுகிறது. பின்பு தெப்பத்தேரினை நீராழி மண்டபத்தினை சுற்றி வருகின்றனர். பிறகு தெப்பத்தேரினை நீராழி மண்டபத்திற்கு கொண்டு சென்று அதிலுள்ள உற்சவர் சிலையை நீராழி மண்டபத்தில் வைத்து பூசைகள் செய்வர். மீண்டும் உற்சவர் சிலையை தெப்பத்தேரில் வைத்து கோயிலுக்கு கொண்டு செல்வர்.

## ஆதாரங்கள்


பகுப்பு:இந்துக் கோயில் கட்டிடக்கலை
பகுப்பு:குளங்கள்
எந்திரன் விருது

**எந்திரன் விருது** *(Robot Award)* சப்பானின் பொருளாதார, வர்த்தகம் மற்றும் தொழில் துறை அமைச்சகம், 2006 ஆம் ஆண்டில் ஏற்படுத்திய ஒரு வருடாந்திர விருதாகும். எந்திரனையும், எந்திரனியல் ஆராய்ச்சி மற்றும் பயன்பாட்டையும் சந்தைப்படுத்துவதை இலக்காகக் கொண்டு இவ்விருது உருவாக்கப்பட்டது. 65 விண்ணப்பங்களில் இருந்து எட்டு பேர் 2008 ஆம் ஆண்டிற்கான விருதுக்கு தேர்ந்தெடுக்கப்பட்டனர் .

கடந்த ஆண்டில் சிறந்த சேவையை வழங்கியதாகக் கருதப்படும் எந்திரன்கள்   இவ்விருது பெற தகுதியுடையவர்கள் ஆவர். எதிர்காலச் சந்தை வளர்ச்சிக்கு ஈடுகொடுத்து, குறிப்பிட்டதொரு பங்களிப்பை செய்யும் வாய்ப்பை அதிகமாகப் பெற்றுள்ள எந்திரன் படைப்புகள் இத்திட்டத்தில் தேர்ந்தெடுக்கப்பட்டு அங்கீகரிக்கப்படுகின்றன.
இத்திட்டத்தில், எந்திரன் என்பது மூன்று தொழில்நுட்பக் கூறுகளை உள்ளடக்கிய ஓர் அறிவார்ந்த இயந்திர அமைப்பு என்று வரையறுக்கப்படுகிறது. எந்திரனின் பகுதிகள் மற்றும் பயன்படுத்தப்பட்டுள்ள மென்பொருள்களின் சிறப்புத் தன்மைகள் இங்கு முக்கியத்துவம் பெறுகின்றன. உணர்தல், நுண்ணறிவும்   கட்டுப்பாடும் மற்றும் இயக்கம் ஆகியனவற்றை வெளிப்படுத்தும் பின்வரும் எந்திரன் வகைகள் போட்டிக்கு தகுதி பெறுகின்றன .

*சேவை எந்திரன்கள்: அலுவலகங்கள், வீடுகள் மற்றும் மக்களின் பொதுப் பயன்பாட்டுக்காக வடிவமைக்கப்பட்டவை.
*தொழிற்சாலை எந்திரன்கள்: தொழிற்சாலைகளில் பெருமளவில் தயாரிப்பு நிகழுமிடங்களில் பணிபுரிவதற்காக வடிவமைக்கப்பட்டவை,
*பொது மற்றும் எல்லைப்புற எந்திரன்கள்: பேரிடர் நிகழ்வுத் தளங்கள், விண்வெளி மற்றும் ஆழ்கடல் பயணங்கள் போன்ற நிகழ்வுகளில் உயிருக்குப் போராடும் தப்பிப்பிழைத்தவர்களை கண்டறிதல் போன்ற சிறப்புக் காரணங்களுக்காக வடிவமைக்கப்பட்டவை, 
*எந்திரன் உறுப்புகள் மற்றும் மென்பொருட்கள்: எந்திரன் தயாரிப்பில் பயன்படுத்தப்பட்டுள்ள சிறப்பு உறுப்புகள் மற்றும் மென்பொருட்களின் உன்னதத் தன்மைக்காக வடிவமைக்கப்பட்டவை ஆகிய நான்கு பிரிவுகளின் அடிப்படையில் அனைத்து எந்திரன்களும் வகைப்படுத்தப்படுகின்றன. 
எதிர்கால சந்தை வளர்ச்சிக்கான வாய்ப்பு மற்றும் திறன் அடிப்படையிலான உள்ளீடுகளை அடிப்படையாகக் கொண்டு நிபுணர்கள் மதிப்பீடுகளை வழங்கும் தேர்ந்தெடுத்தல்  செயல்முறையில் முடிவுகள் அறிவிக்கப்படுகின்றன.

இவை தவிர, 
*(அ) சமூகத் தேவைகள் 
* (ஆ) பயணாளிகள் பார்வையில் ஈட்டப்பட்ட புள்ளி மதிப்பு, மற்றும் 
*(இ) தொழில்நுட்ப புத்தாக்கம் முதலான அளவுகோல்களும் தேர்வு நடைமுறையில் கூடுதலாகப் பயன்படுத்தப்படுகின்றன 

## மேற்கோள்கள்

பகுப்பு:எந்திர மின்னணுவியல்
தரங்கா

**தரங்கா** (Taranga) இந்திய மாநிலமான  வடக்கு குசராத்தின் மெக்சனா மாவட்டத்தில் அமைந்துள்ள ஊராகும். இவ்வூரின் மலையில் அமைந்த 14  சுவேதாம்பர மற்றும் 5 திகம்பர  சமணக் கோயில்கள்,  சோலாங்கி மன்னர் குமாரபாலனால் கி பி 1121இல் கட்டப்பட்டதாகும். 
சமணத் தீர்த்தங்கரர்  அஜிதநாதரின் 2.75 மீட்டர் உயரம் கொண்ட பளிங்குச் சிலையை மையமாகக் கொண்டு 24 தீர்த்தங்கரர்களின் சன்னதியுடன் கூடிய கோயில்கள் கட்டப்பட்டுள்ளது.

இவ்விடத்தை பௌத்தர்களும் புனித்த் தலமாக கருதுகின்றனர்.

## படக்காட்சிகள்

Tarangaji Jain temple.jpg|அஜிதநாதர் கோயில்
Taranga Jain Tirth, Satlasana, Mehsana, Gujarat, India (2007).jpg| குளமும் கோயில்களும்
Tirthankara temples Tarangaji.jpg|பிற தீர்த்தங்கரர் கோயில்கள்


## இதனையும் காண்க

* தில்வாரா சமணர் கோயில்
* பாலிதானா சமணக் கோயில்கள்
* கிர்நார் சமணர் கோயில்கள்
* பவநாத் சமணர் கோயில்கள்
* தரங்கா சமணர் கோயில்
* சிதறால் மலைக் கோவில்
* மேல் சித்தாமூர் சமணர் கோயில்
*  குஜராத்தில் சமணம்

## மேற்கோள்க்ள்

பகுப்பு:சைனம்
பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:சமணக் கோயில்கள்
பகுப்பு:குசராத்தில் சுற்றுலாத்துறை
பகுப்பு:மெக்சனா மாவட்டம்
சுவரண் சிங்

**சுவரண் சிங்** (Sardar Swaran Singh 19, ஆகத்து 1907–30, அக்டோபர் 1994 ) இந்திய அரசியல்வாதியாகவும், நாடாளுமன்ற உறுப்பினராகவும், நடுவணரசு அமைச்சராகவும் இருந்தவர்.

பஞ்சாப் மாநிலத்தில் ஜலந்தர் மாவட்டத்தில் சங்கர் என்னும் சிற்றூரில் பிறந்தார். 
சவகர்லால் நேரு பிரதமராக இருந்த காலத்தில் நடுவணரசு அமைச்சரவையில் சேர்ந்தார். தொடர்ந்து கேபினட் அமைச்சராக 23 ஆண்டுகள் இருந்தார்.
இந்திய தொடர்வண்டித் துறை அமைச்சராகவும், உணவு மற்றும் வேளாண் அமைச்சராகவும், வெளியுறவு அமைச்சராகவும்,  பாதுகாப்புத்துறை அமைச்சராகவும் இருந்தார்.

ஐக்கிய நாட்டு சபைக்கு அனுப்பப்பட்ட தூதுக் குழுவில் பலமுறை தலைவராக இருந்தார்.
காமன்வெல்த் நாடுகளின் தலைவர்கள் கூட்டத்தில் துதுக் குழுவில் தலைவராக இருந்தார்.
1980 இல் பாக்கித்தான், இந்தோனேசியா, நைசீரியா ஆகிய  நாடுகளுக்குச் சிறப்புத் தூதுவராகச் சென்றார். சீனா, பாக்கித்தான் ஆகிய  நாட்டுத் தலைவர்களுடன் எல்லைப் பிரச்சினைகள் தொடர்பாகப் பேச்சுவார்த்தை நடத்தினார்.

1992 இல் இவருக்கு பத்ம விபூசண்  விருது இந்திய நடுவணரசால் வழங்கப்பட்டது.

## சான்றாவணம்

பகுப்பு:இந்திய அரசியல்வாதிகள்
பகுப்பு:1907 பிறப்புகள்
பகுப்பு:1994 இறப்புகள்
பகுப்பு:பத்ம விபூசண் விருது பெற்றவர்கள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
இந்துக் கோயில் மண்டபங்கள்

**இந்துக் கோயில் மண்டபங்கள்** என்பது இந்து சமயக் கோயில்களில் கட்டப்படுகின்ற மண்டபங்கள் ஆகும். இந்த மண்டபங்கள் சிறு கோயில்களில் குறைவான எண்ணிக்கையிலும், அரசர்கள் கட்டிய பெருங் கோயில்களில் அதிக எண்ணிக்கையிலும் காணப்படுகின்றன.

## வகைகள்
இந்து சமயக் கோயில்களில் உள்ள மண்டபங்கள் ஆதார மண்டபங்கள், எண்ணிக்கை அடிப்படையில் வகைப்படுத்தப்படும் மண்டபங்கள், பயன்பாட்டு ரீதியாக வகைப்படுத்தும் மண்டபங்கள் என பல பிரிவுகளைக் கொண்டுள்ளன.

### ஆதார மண்டபங்கள்
இந்து சமயக் கோயில்களில் காணப்படுகின்ற கருவறை, அர்த்த மண்டபம், மகா மண்டபம், நீராட்டு மண்டபம், அலங்கார மண்டபம், சபா மண்டபம் என ஆறு மண்டபங்களும் ஆதார மண்டபங்கள் என்று அழைக்கப்படுகின்றன. 

### எண்ணிக்கை அடிப்படியில் மண்டபங்கள்
மண்டபங்களின் தூண்களின் அடிப்படையில் மண்டபங்கள் நான்கு கால் மண்டபம், ஆறு கால் மண்டபம் மற்றும் ஆயிரம் கால் மண்டபம் என்று வகைப்படுத்தப்படுகின்றன.

### பிற மண்டபங்கள்
இந்த மண்டப வகைகளைத் தவிர்த்து வாகன மண்டபம், நடன மண்டபம், நாடக மண்டபம், புராண மண்டபம், தருக்க மண்டபம், ஊஞ்சல் மண்டபம், முத்தி மண்டபம், நித்த மண்டபம், வசந்த மண்டபம், நவராத்திரி மண்டபம், கொடிக்கம்ப மண்டபம்,நீராழி மண்டபம், தேர்முட்டி மண்டபம் போன்றவைகள் உள்ளன.

## இவற்றையும் காண்க

## ஆதாரங்கள்


பகுப்பு:இந்துக் கோயில் கட்டிடக்கலை
யு. என். தேபர்

**உச்சரங்கராய் நவல்சங்கர் தேபர்** அல்லது **யு. என். தேபர்** (Uchharangrai Navalshankar Dhebar - U. N. Dhebar)  (1905–1977) இந்திய விடுதலை இயக்கப் போராளியாகவும், பின்னர் சௌராஷ்டிரா மாகாண முதல்வராக 1948 முதல் 1954 முடிய பதவியில் இருந்தார். இந்திய தேசிய காங்கிரசு கட்சியின் அகில இந்தியத் தலைவராக 1955 முதல் 1959 முடிய பதவி வகித்தவர். 1962இல் இந்திய நாடாளுமன்ற மக்களவை உறுப்பினராக, ராஜ்கோட் நாடாளுமன்றத் தொகுதியிலிருந்து தேர்ந்தெடுக்கப்பட்டவர்.

## வாழ்க்கை
யு. என். தேபர்  குசராத்து மாநிலத்தின் ஜாம்நகரிலிருந்து 11 கிலோ மீட்டர் தொலைவில் உள்ள கிராமத்தில், நவல்சங்கர் என்பருக்குப் பிறந்தவர், 
சட்டப் படிப்பு முடித்து, புகழ்பெற்ற வழக்கறிஞராக விளங்கிய தேபர், மகாத்மா காந்தியால் ஈர்க்கப்பட்டதால், 1936இல் வழக்கறிஞர் தொழிலை விட்டு விட்டு, இந்திய விடுதலை இயக்கத்தில் தன்னை இணைத்துக் கொண்டார்.

1936இல் ராஜ்கோட் பஞ்சாலைத் தொழிலாளர் சங்கப் பேரரவையின் தலைவராகவும், கத்தியவார் அரசியல் மாநாட்டு அமைப்பின் செயலராகவும், ராஜ்கோட் மக்கள் மன்றத்தின் தலைவராகவும் பணியாற்றினார்.

1941இல் உப்புச்சத்தியாகிரகப் போராட்டத்தில் ஈடுபட்டதால், தேபர் கைது செய்யப்பட்டு ஆறு மாதம் சிறையில் அடைக்கப்பட்டார்.
1942இல் வெள்ளையனே வெளியேறு இயக்கத்தில் சேர்ந்து போராடியதால் மீண்டும் கைது செய்யப்பட்டார்.

இந்தியப் பிரிவினைக்குப் பின்னர், சௌராட்டிராப் பகுதியில் இருந்த சுதேச சமஸ்தானங்களை ஒன்றினைத்து சௌராஷ்டிர மாகாணத்தை நிறுவி, 1948 முதல் 1954 முடிய அதன் தலைமை அமைச்சரானார்.

1955 முதல் 1959 முடிய இந்திய தேசிய காங்கிரசு கட்சியின் அகில இந்தியத் தலைவராக செயல்பட்டார்.
1960 – 1962 முடிய பட்டியல் சமூக-பட்டியல் பழங்குடியின ஆணையத்தின் தலைவராகச் செயல்பட்டார். 1962இல் ராஜ்கோட் நாடாளுமன்றத் தொகுதியிலிருந்து, இந்திய நாடாளுமன்ற இந்திய மக்களவைக்குத் தேர்ந்தெடுக்கப்பட்டார்.

## பாராட்டுகளும் விருதுகளும்
இவரது சமூக, கல்வி முன்னேற்றம் தொடர்பான சிறந்த பணியைப் பாராட்டி, இந்திய அரசு 1973இல் பத்ம விபூசண் விருது வழங்கி பாராட்டியது. மேலும் ராஜ்கோட் விமான நிலையத்திற்கு யு. என். தேபரின் பெயர் சூட்டப்பட்டது.

## மறைவு
1977இல்  யு. என். தேபர் தமது 72ஆவது அகவையில் மறைந்தார்.

## மேற்கோள்கள்

## வெளி இணைப்புகள்
* Indian national Congress 

பகுப்பு:1905 பிறப்புகள்
பகுப்பு:1977 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய விடுதலைப் போராட்ட வீரர்கள்
பகுப்பு:இந்திய அரசியல்வாதிகள்
பகுப்பு:காந்தியவாதிகள்
பகுப்பு:குஜராத் மக்கள்
பகுப்பு:குஜராத் முதலமைச்சர்கள்
பகுப்பு:பத்ம விபூசண் விருது பெற்றவர்கள்
பகுப்பு:3வது மக்களவை உறுப்பினர்கள்
பகுப்பு:இந்திய முதலமைச்சர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
மகாதேவ தேசாய்

**மகாதேவ தேசாய்** (Mahadev Desai) (பிறப்பு: 1   சனவரி  1892: இறப்பு: 15 ஆகத்து 1942) இந்திய விடுதலை போராட்டவீரரும், மகாத்மா காந்தியின் நேர்முகச் செயலாளரும் ஆவார்.

## இளமை வாழ்க்கை
மகாதேவ தேசாய், குசராத்து மாநிலத்தின் சூரத் மாவட்டத்தின் *சரஸ்*  எனும் கிராமத்தில் பள்ளி ஆசிரியரான *அரிபாய் தேசாய்*   – *ஜம்னாபென்*  இணையருக்கு 1 சனவரி 1892இல் பிறந்தவர். தனது 13ஆவது அகவையில் துர்காபென் என்பவரை  மணந்தவர். பள்ளிக் கல்வியை சூரத்திலும்; கல்லூரிக் கல்வியை மும்பை மாகாணத்தின் *எல்பின்ஸ்டோன்*  கல்லூரியிலும் பயின்றவர். சட்டப்படிப்பை 1913இல் முடித்த மகாதேவ தேசாய், மும்பை மத்திய கூட்டுறவு வங்கியில் ஆய்வாளராகப் பணியில் சேர்ந்தார்.

## மகாத்மா காந்தியுடன்
1917இல் மகாத்மா காந்தியின் பால் ஈர்க்கப்பட்ட  மகாதேவ தேசாய், தனது மனைவியுடன், காந்தியின் சபர்மதி ஆசிரமத்தில் சேர்ந்து, சம்பரண் மற்றும் கேடா சத்தியாகிரகப் போராட்டங்களில் கலந்து கொண்டார்.
13 நவம்பர் 1917 முதல் 14 ஆகத்து 1942 முடிய, தான் இறக்கும் வரை மகாத்மா காந்தியுடனான தனது வாழ்க்கையை நாட்குறிப்பாக எழுதி வந்தார்.
1919இல் காந்தி பிரித்தானிய இந்திய அரசால் கைது செய்யப்பட்டு, பஞ்சாப் சிறையில் அடைத்தபோது, மகாதேவ தேசாயை தனது வாரிசாகக் குறித்திருந்தார்.
காந்தியின் நேர்முகச் செயலாராக 25 ஆண்டுகள் வரை, தம் மரணம் வரை பணியாற்றிவர் மகாதேவ தேசாய்.

## இந்திய  விடுதலை இயக்கத்தில்

1921இல் பிரித்தானியப் பொருள்களை, குறிப்பாகத் துணிகளை, இந்திய மக்கள் வாங்கக் கூடாது என செய்தித்தாள்களில் எழுதியமைக்காக, மகாதேவ தேசாய் கைது செய்யப்பட்டு, ஒராண்டு எரவாடா சிறையில் அடைக்கப்பட்டார். 
பர்தோலி சத்தியாகிரகப் போராட்டத்தில், சர்தார் வல்லபாய் படேலுடன் கலந்து கொண்டார். 
உப்பு சத்தியாகிரகப் போராட்டத்தில் காந்தியுடன் கலந்து கொண்டதால் கைது செய்யப்பட்டு சிறை வைக்கப்பட்டார். 7 செப்டம்பர் 1931இல் தொடங்கிய காந்தி-இர்வின் உடன்படிக்கையின் படி, இரண்டாம் வட்ட மேஜை மாநாட்டில், காந்தியுடன், மகாதேவ தேசாயும் கலந்து கொண்டார்.

இரண்டாம் வட்ட மேஜை மாநாட்டில், பிரித்தானியர்கள் நல்ல முடிவு எடுக்காத காரணத்தால், எழுச்சியுற்ற குடியியற் சட்டமறுப்பு இயக்கத்தின் விளைவாக இந்திய தேசிய காங்கிரசு கட்சி மற்றும் அதன் தொண்டர்கள் அடக்கப்பட்டனர்.

1932இல் சர்தார் வல்லபாய் படேலுடன் சிறையில் இருந்தபோது, காந்தியின் பார்வையில் பகவத் கீதை எனும் நூலை எழுதியினார். தேசாய் இறந்த பின் 1946இல் அந்நூல் வெளியிடப்பட்டது.
1939இல் ராஜ்கோட் அரசு மற்றும் மைசூர் அரசு போன்ற சுதேச சமஸ்தானங்களை இந்தியாவுடன் இணைக்கப் பாடுபட்டார்.
தேசாயின் தனிநபர் சத்தியாகிரகப் போராட்டத்தால், 1940 கைது செய்யப்பட்டார். 8 ஆகத்து 1942இல் வெள்ளையனே வெளியேறு இயக்கத்தில் பங்கு கொண்டு சிறை சென்றார். 15 ஆகத்து 1942 அன்று தமது 51 அகவையில் மாரடைப்பால் ஆகா கான் அரண்மனையில் மறைந்தார்.

## மேற்கோள்கள்

## வெளி இணைப்புகள்
* The Diary of Mahadev Desai Vol I

பகுப்பு:இந்திய அரசியல்வாதிகள்
பகுப்பு:1892 பிறப்புகள்
பகுப்பு:1942 இறப்புகள்
பகுப்பு:காந்தியவாதிகள்
பகுப்பு:இந்திய எழுத்தாளர்கள்
பகுப்பு:இந்திய விடுதலைப் போராட்ட வீரர்கள்
பெல்ஸ் பெரிய யூத தொழுகைக் கூடம்

**பெல்ஸ் பெரிய யூத தொழுகைக் கூடம்** (*Belz Great Synagogue*; ) என்பது இசுரேலில் உள்ள ஒரு பெரிய யூத தொழுகைக் கூடம் ஆகும்.

இதன் கட்டுமானப் பணிக்கு 15 வருடங்கள் தேவைப்பட்டன. 2000 ஆண்டில் இதன் பணிகள் முடிவுற்றன. இங்கு 10,000 பேர் வழிபடுவதற்கான இடவசதி உள்ளது. இங்கு உடன்படிக்கைப் பெட்டி மாதியியும் 1944 இல் இசுரேலுக்கு பயணம் சென்ற ராபி அகரோன் பயன்படுத்திய மரத்திலாலான கதிரையும் தோரா வாசிப்பு மரச்சட்டமும் உள்ளன.

## உசாத்துணை

## வெளி இணைப்புகள்

* Video tour of the Belz Beit Medrash 
*Crystal Clear Industries designed and manufactured the synagogues 9 magnificent chandeliers 

பகுப்பு:யூத தொழுகைக் கூடங்கள்
டெல் அவீவ் பெரிய யூத தொழுகைக் கூடம்

**டெல் அவீவ் பெரிய யூத தொழுகைக் கூடம்** (*Great Synagogue of Tel Aviv*) என்பது டெல் அவீவ்வில் அமைந்துள்ள ஒரு டெல் அவீவ் யூத தொழுகைக் கூடமாகும். 1922 இல் வடிவமைக்கப்பட்ட இது 1926 இல் பூர்த்தியானது. 1970 இல் புதிய வெளி வளைவுகளுடன் புதுப்பிக்கப்பட்டது.

இது பெரிய குவிமாடத்தையும் பாரிய கண்ணாடி சன்னல்களையும் கொண்டுள்ளது. கண்ணாடி சன்னல்கள் பெரும் இன அழிப்பு காலத்தில் ஐரோப்பாவில் அழிக்கப்பட்ட யூத தொழுகைக் கூடங்களில் சன்னல் மாதிரிகளாகவுள்ளன.

## உசாத்துணை

## வெளி இணைப்புகள்

பகுப்பு:யூத தொழுகைக் கூடங்கள்
உரோம் பெரிய யூத தொழுகைக் கூடம்

**உரோம் பெரிய யூத தொழுகைக் கூடம்** (*Great Synagogue of Rome*; ) என்பது  உரோமில் உள்ள ஒரு பெரிய யூத தொழுகைக் கூடம் ஆகும்.

## வரலாறு
யூதா மக்கபோயு தலைமையில் கீழ் யூதேயா இருந்தபோது கி.மு 2 ஆம் நூற்றாண்டில் உரோமைப் பேரரசு நட்புக் கொண்டிருந்த காலத்தில் யூதச் சமூக உரோமத தொடர்புகள் உருவாகியது. அக்காலத்தில் பல யூதர்கள் யூதேயாவில் இருந்து உரோமுக்கு வந்தனர். இந்த எண்ணிக்கை நடுநிலக் கடல் வர்த்தகத்துடனான குடியிருப்புக்களினால் பின் வந்த நூற்றாண்டுகளில் அதிகரித்தது. கி.பி 63 முதல் 135 வரை யூதேயாவில் ஏற்பட்ட யூத-உரோமைப் போர்கள் காரணமாக பெரும் எண்ணிக்கையிலான யூதர்கள் உரோமுக்கு அடிமை முறை மூலம் கொண்டு வரப்பட்டனர்.

## உசாத்துணை

## வெளி இணைப்புகள்

* Great Synagogue of Rome (Contact, Map, Images and history)
* Jewish Rome

பகுப்பு:யூத தொழுகைக் கூடங்கள்
பில்சன் பெரிய யூத தொழுகைக் கூடம்

**பில்சன் பெரிய யூத தொழுகைக் கூடம்** (*Great Synagogue Plzeň (Pilsen)* ) செக் குடியரசு நாட்டின் பில்சன் என்னுமிடத்தில் உள்ள ஐரோப்பாவின் இரண்டாவது பெரிய யூத தொழுகைக் கூடம் ஆகும்.

## வரலாறு
வியன்னா கட்டடக் கலைஞர் பிலிச்சர் கோதிக் பாணியில் தொழுகைக் கூடத்திற்கான வரைவைச் செய்தார். இதற்கான மூலைக்கல் திசம்பர் 2, 1888 அன்று வைக்கப்பட்டது.

## உசாத்துணை

## வெளி இணைப்புகள்
* Short overview (in Czech)
* Details of architecture (in Czech)
* Picture of the interior

பகுப்பு:யூத தொழுகைக் கூடங்கள்
டொகாங் யூத தொழுகைக் கூடம்

**டொகாங் யூத தொழுகைக் கூடம்** (*Dohány Street Synagogue*) என்பது கங்கேரி நாட்டிலுள்ள வரலாற்றுக் கட்டடமும், ஐரோப்பாவில் உள்ள பெரிய யூத தொழுகைக் கூடமும், உலகிலுள்ள இரண்டாவது பெரிய யூத தொழுகைக் கூடமும் ஆகும். புதுமுறை யூதத்தின் மையமாக விளங்கும் இங்கு 3,000 பேருக்கான இடவசதி உள்ளது.

இத்தொழுகைக் கூடம் 1854 இற்கும் 1859 இற்கும் இடைப்பட்ட காலத்தில் சோனக மறுமலர்ச்சி வடிவமைப்பில் கட்டப்பட்டது.

## உசாத்துணை

## வெளி இணைப்புகள்
*
* Official Home page of the Synagogue in Hungarian (English, Hungarian) 
*
*Official interactive 3D virtual tour using 360° panoramic images  Photo by Csaba Legány
*360° interactive high resolution panoramic photo of the interiors of the Synagogue Photo by Hans von Weissenfluh
*360° high resolution panoramic photos of the interiors of the Synagogue  Photo by Sandor Veress
*Synagogues of Budapest 

பகுப்பு:யூத தொழுகைக் கூடங்கள்
நாகாபரணம்

thumb|இலிங்கத்தின் மீது சூட்டப்பட்டிருக்கிற வெள்ளி நாகாபாரணம்

**நாகாபரணம்** என்பது இந்து சமயக் கோயில்களில் இறைவனுக்கு அலங்காரம் செய்யப்பயன்படும் ஆபரணங்களில் ஒன்றாகும். சிவாலயங்களின் திருவிழா, பூசை நாட்களில் மூலவரான இலிங்கத்தின் மீது இந்த ஆபணம் சாற்றப்படுகிறது. ஐந்து தலை பாம்பானது படம் எடுப்பதைப் போன்ற அமைப்புடன் இந்த ஆபரணம் காணப்படுகிறது.

சிவபெருமான், விநாயகர், நாகங்கள், அம்மன் ஆகியோருக்கு நாகாபரணங்கள் அணிவிக்கப்படுகின்றன. 

## நாகாபரண அமைப்பு
இந்த ஆபணத்தில் ஐந்து தலை நாகம் படமெடுப்பதைப் போன்றும், அதனுடைய உடலானது லிங்கத்திருமேனியை சுற்றியும் அமைந்திருக்கும். செம்பு, வெள்ளி, தங்கம் போன்ற உலோகங்களில் இந்த நாகாபரணம் செய்யப்படுகிறது.  

நாகங்களின் உருவ அமைப்பினை செய்து இலிங்கத்திற்கு சூட்டுகின்றனர்.  இந்த ஆபணத்தினை பக்தர்கள் செய்து இந்துக் கோயில்களுக்குத் தருகின்றனர். அதனை யாகங்களில் வைத்து பூசித்து இறைவனுக்கு அணிவிக்கின்றனர். 

## சிவாலயத்தில்
சிவாலயத்தில் மூலவரான லிங்கத் திருமேனியைச் சுற்றி ஐந்து தலை நாகம் படமெடுப்பதைப் போன்ற தோற்றத்தில் நாக ஆபரணம் வைக்கப்படுகிறது. அக்னி நட்சத்திரக் காலங்களில் மேலிருந்து நீரை சொட்டுகின்ற தாராபாத்திரம் அமைக்கப்பட்டு அபிசேகம் நடைபெறுவதால் அக்காலங்களில் இந்த நாகாபரணம் வைக்கப்படுவதில்லை. 

## ஆதாரங்கள்


பகுப்பு:இந்து சமய இறை ஆபரணங்கள்
ஐரோப்பிய பெரிய யூத தொழுகைக் கூடம்

**ஐரோப்பிய பெரிய யூத தொழுகைக் கூடம்** (*Great Synagogue of Europe*) என்ற முன்பு *பிரசெல்சு பெரிய யூத தொழுகைக் கூடம்* என அறியப்பட்ட யூத தொழுகைக் கூடம், பிரசெல்சுவில் உள்ள பெரிய யூத தொழுகைக் கூடம் ஆகும். இது 2008 இல் ரோப்பிய யூதர்களின் முக்கிய மையமாக விளங்கியது.

இக்கட்டடம் 1875 இல் உரோமனெஸ்க்-பைசண்டைன் வடிவமைப்பில் வடிவமைக்கப்பட்டு 1878 இல் கட்டப்பட்டது. 25,000 பெல்ஜிய யூதர்கள் பெரும் இன அழிப்பு காரணமாக கொல்லப்பட்டபோதும் இத்தொழுகைக் கூடம் தப்பித்தது. பிரசெல்சு நகரில் கிட்டத்தட்ட 15,000 பேர் (2008 இன்படி) யூத நம்பிக்கையைக் கொண்டுள்ளர்.

## உசாத்துணை

பகுப்பு:யூத தொழுகைக் கூடங்கள்